SKRUNDAS NOVADA PAŠVALDĪBA

**Oskara Kalpaka**

**Rudbāržu pamatskola**

Adrese – „O. Kalpaka Rudbāržu pamatskola”, Rudbārži, Rudbāržu pagasts, Skrundas novads

Pasta indekss LV-3324

Tālrunis 63354002

Reģistrācijas numurs LR izglītības iestāžu reģistrā – 4112901183

Direktors Dzintars Strauts

**ATTĪSTĪBAS PLĀNS**

**2017. – 2019. GADAM**

Skrundas novada Rudbāržu pagastā, 2016**1. SKOLAS VISPĀRĪGS RAKSTUROJUMS**

* 1. **Izglītības programmas**

Skola īsteno 3 valsts licencētas vispārējās izglītības programmas: pirmsskolas izglītības programmu (kods 01011111) pamatizglītības programmu (kods 21011111) un pamatizglītības pedagoģiskās korekcijas programmu (kods 21011811).

Atkarībā no finansiālajām iespējām skola piedāvā arī interešu izglītības programmas bērniem, jauniešiem un pieaugušajiem.

* 1. **Izglītojamo skaits valsts licencētajās programmās**

Rudbāržu pagastā dzimstības līmenis ir neliels un tāpēc pēdējo 10 gadu laikā izglītojamo skaits ievērojami sarucis. 2006./2007. mācību gadā skola izglītoja ap 150 bērnu – ap 50 pirmsskolas izglītības pakāpē un ap 100 pamatizglītības pakāpē. 2015./2016. mācību gadā skolā mācījās 75 bērni - 20 pirmsskolas izglītības pakāpē un 55 pamatizglītības pakāpē.

Tuvākos gados vidējais klašu piepildījums būs 5 līdz 6 skolēni grupā vai klasē. Tas nozīmē, ka nākotnē izglītības programmu apguves darbs būs jāorganizē apvienotās pirmsskolas grupās un pamatizglītības klasēs.

**1.3. Skolas nākotne – daudzfunkcionāls sabiedriskais centrs**

Gan pedagogiem, gan skolas padomei ir vīzija par skolas nākotni: neraugoties uz sarukušo izglītojamo skaitu, saglabāt Rudbāržu pilī izglītības iestādi ar pirmsskolas, pamatizglītības un interešu izglītības programmām, organizējot izglītojamo apmācību apvienotās grupās un klasēs. Otra ideja - skolu pakāpeniski, radušos finansiālo iespēju robežās, pārveidot par daudzfunkcionālu Skrundas novada Rudbāržu pagasta sabiedrisko centru.

Uz skolas ēku no sociālā centra jau ir pārcelts novada pašvaldības finansētais Rudbāržu bērnu un jauniešu centrs. Skola pašvaldības budžeta ietvaros daudzu gadu garumā uztur pagasta iedzīvotāju sporta treniņu bāzi – sporta laukumus un sporta nodarbību telpas. Skolā ir plaša, pietiekoši moderna ēdnīca, kura varētu strādāt ar lielāku naudas apgrozījumu.

Uz skolu nākotnē iespējams pārcelt pagasta bibliotēku. Pēc telpu remonta tajā jāierīko Brīvības cīņu (Kalpaka bataljona) piemiņas muzejs. Varoņu zālē ar tās labo akustiku pēc remonta un kvalitatīvu koncertu klavieru iegādes būs iespējams rīkot kamermūzikas koncertus. Lai saprātīgi izmantotu telpa, skolai jāiesaistās pieaugušo izglītības programmu īstenošanā, tai skaitā, vasarā – bērnu nometņu rīkošanā. Lai pieaugušo izglītības kursu programmu piedāvājumam piesaistītu interesentus no tālienes, ir jāatrisina piemērotu naktsmītņu jautājums.

1. **SKOLAS ATTĪSTĪBAS PRIORITĀTES**
   1. **Attīstības prioritāšu raksturojums**

Ņemot vērā attīstības plāna 1. sadaļā aprakstītos nākotnes izaicinājumus, skola nosaka 2 attīstības prioritātes laika periodam no 2017.-2019. gadam:

1. nodrošināt sekmīgu mācību un audzināšanas darbu apvienotajās izglītojamo grupās un klasēs, pedagogiem savlaicīgi koriģējot īstenoto izglītības programmu mācību saturu, īpašu uzmanību pievēršot:
   1. mācību satura apguves secības, apguvei paredzētā laika, vērtēšanas kritēriju un kārtības, nepieciešamo metožu un līdzekļu plānošanai,
   2. mācību darba diferenciācijas, individualizācijas un atbalsta pasākumu plānošanai,
   3. pedagogu savstarpējai sadarbībai programmu pilnveidē,
   4. pedagogu tālākizglītībai tādu zināšanu un metožu praktiskā apguvē, kas piemērotas darbam apvienotajās izglītojamo grupās un klasēs;
2. sakārtot skolas fiziskās vidi, veicot dažāda rakstura un mēroga būvdarbus:
   1. lai skolas ēkas un teritorija atbilstu valsts noteiktajām publisko ēku ekspluatācijas drošības, energoefektivitātes un vides pieejamības prasībām,
   2. lai skolu pakāpeniski pārveidotu par daudzfunkcionālu Skrundas novada izglītības, kultūras, sporta un tūrisma iestādi,
   3. lai Rudbāržu pili kā valsts aizsargājamais kultūras pieminekli (O. Kalpaka vadītā Latvijas atsevišķā bataljona štāba vieta) savestu pienācīgā kārtībā un saglabātu nākamajām paaudzēm.
   4. **Skolas attīstības prioritāšu īstenošanas plānojums**

**2.2.1. Sekmīga mācību un audzināšanas darba nodrošināšana apvienotajās izglītojamo grupās un klasēs, pedagogiem savlaicīgi koriģējot īstenoto izglītības programmu mācību saturu.**

Prioritātes īstenošanas **mērķis** ir nodrošināt to, ka ikviens skolas pedagogs mācību satura apguvi dažāda vecuma bērnu apvienotajās grupās/klasēs ar situācijai piemērotākajām metodēm un mācību līdzekļiem īsteno savus nodarbību plānus, kuros ņemta vērā izglītojamo individuālā attīstība, vajadzības, motivācija, spējas un sasniegumi.

Prioritātes sasniegšanas mērķa sasniegšanas **novērtēšanas kritēriji:**

1. katra pedagoga nodarbību plānojumā atbildot uz jautājumiem „ko mācīt?” un „kā mācīt?” atspoguļojas ne tikai mācību programmu formālo prasību apguve, bet arī pašu izglītojamo vajadzības - bērni kā atšķirīgas emocionālas individualitātes, kuras pedagoga organizētajās aktivitātēs uzkrāj pieredzēto individuālā veidā un tempā,
2. viena diena katrās skolēnu brīvdienās tiek veltīta pedagogu metodiskās sanāksmēm (piemēram, diskusijām) – pedagogu savstarpējas sadarbības veicināšanai programmu pilnveidē un darba problēmu risināšanai apvienotajās grupās/klasēs,
3. pedagogi ir izglītoti tālākizglītības kursos darbam apvienotajās grupās/klasēs.

**Prioritātes īstenošanas gaita**

|  |  |  |  |  |
| --- | --- | --- | --- | --- |
| Uzdevumi | Atbildīgais | Laiks | Resursi | Kontrole |
| Mācību procesa plānojuma izstrāde apvienotajām grupām/klasēm | Katrs pedagogs | Gatavojoties nodarbībām | Noteikumi par valsts pirmsskolas izglītības vadlīnijām. Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem. Bērnu individuālo spēju raksturojumi un vajadzību apzināšana. Apmaksātais pedagogu darba laiks, kas paredzēts, lai sagatavotos nodarbībām. | Skolas vadība |
| Metodiskās sanāksmes | Metodisko komisiju vadītāji | 27.10.2016.,  27.12.2016.,  16.03.2017.,  24.08.2017. | Pedagogu darba laiks. Speciālisti, pieredzējuši pedagogi, metodiskie materiāli. Budžeta iespējas uzaicināto speciālistu darba apmaksai. | Skolas vadība |
| Tālākizglītības kursi | Katrs pedagogs | Atkarībā no piedāvājuma 2016.-2019. | Budžeta iespējas kursu un komandējumu apmaksai. | Skolas vadība |

**2.2.2. Skolas fiziskās vides sakārtošana, veicot dažāda rakstura un mēroga būvdarbus un labiekārtošanas darbus.** Atbildīgais – skolas direktors.

**Mērķi un kritēriji**

1. lai skolas ēkas un teritorija atbilstu valsts noteiktajām publisko ēku ekspluatācijas drošības, energoefektivitātes un vides pieejamības prasībām,
2. lai Rudbāržu pili kā valsts aizsargājamais kultūras pieminekli (O. Kalpaka vadītā Latvijas atsevišķā bataljona štāba vieta) savestu pienācīgā kārtībā un saglabātu nākamajām paaudzēm,
3. lai skolu pakāpeniski pārveidotu par daudzfunkcionālu Skrundas novada izglītības, kultūras, sporta un tūrisma iestādi.

**Prioritātes īstenošanas gaita**

**Publisko ēku ekspluatācijas drošības, energoefektivitātes un vides pieejamības prasību īstenošana skolas ēkās**

|  |  |  |  |
| --- | --- | --- | --- |
|  | **Veicamie būvdarbi** | **Izmaksas (EUR)** | **Īstenošanas laika periods** |
| 1. | Pils bēniņu telpas nesošo konstrukciju pastiprināšana. 1. kārta | 36 064.00-60000.00 | 2017. |
| 2. | Pils bēniņu telpas nesošo konstrukciju pastiprināšana. 2. kārta. | 60 156.00-80000.00 | 2018. |
| 3. | Ugunsdrošības signalizācijas sistēmas pabeigšana visā ēkā. | 5 000.00 - 7 000.00 | 2017.-2020. |
| 4. | Zibensaizsardzības sistēmas ierīkošana ēkā. | 5000.00-7000.00 | 2017.-2020. |
| 5. | Sporta zāles piebūves sienu (ap 300 m2) siltināšana, ārdurvju un 18 logu nomaiņa. Ieejas mezgla pārbūve atbilstoši 2008. gada būvprojektam. | Vajadzīgs projekts | Atkarībā no finansējuma pieejamības. |
| 6. | Pils centrālapkures cauruļvadu sistēmas modernizācija. | Vajadzīgs projekts | Atkarībā no finansējuma pieejamības. |
| 7. | Personām ar īpašām vajadzībām: 1) pasažieru lifta izbūve un kāpņu piemērošana nokļūšanai pils augšējos stāvos, 2) tualešu izbūve personām ar īpašām vajadzībām. | Vajadzīgs projekts | Atkarībā no finansējuma pieejamības.. |
| 8. | Malkas šķūņa un garāžas nojaukšana. Jaunas saimniecības ēkas būvniecība. | Vajadzīgs projekts | Atkarībā no finansējuma pieejamības. |

**Valsts aizsargājamā kultūras pieminekļa – Rudbāržu pils – renovācija**

|  |  |  |  |
| --- | --- | --- | --- |
|  | **Veicamie būvdarbi** | **Izmaksas (EUR)** | **Īstenošanas laika periods** |
| 1. | Pils centrālās daļas telpu un āra terašu remonts. Vārtu stabu restaurācija. Žoga mūra konservācija. | 164 910.00  Nepieciešama izstrādātā būvprojekta atjaunošana un risinājumu uzlabošana. | 2017. |
| 2. | Pils jumta seguma atjaunošana. | Ap 100 000.00 (tai skaitā, seguma materiāliem 52 969٭).  Nepieciešams projekts. | 2017.-2018. |
| 3. | Pils ēkas pamatu hidroizolācija un jumta nokrišņu ūdens savākšanas un pagalma nosusināšanas cauruļvadu sistēmas izbūve. | 5 000.00- 6 000.00  Nepieciešams projekts. | 2017.-2018. |
| 4. | Pils ēkas fasāžu renovācija (ap 1920 m2). | 90 000.00-100 000. 00  Nepieciešams projekts. | 2018.-2019. |
| 5. | Teritorijas apstādījumu, ceļu, gājēju celiņu un parka atjaunošanas un labiekārtošanas darbi. | 80 000.00-100 000.00  Nepieciešams projekts. | 2017.-2020. |

٭ - dakstiņu piegādātāja SIA Monier piedāvājums

**Daudzfunkcionālas Skrundas novada izglītības, kultūras, sporta un tūrisma iestādes izveidošana**

|  |  |  |  |
| --- | --- | --- | --- |
|  | **Aktivitātes** | **Izmaksas (EUR)** | **Īstenošanas laika periods** |
| 1. | Kalpaka bataljona muzeja ekspozīcijas atklāšana telpās 15 un 16 (blakus Varoņu zālei). | 5 000.00-30000.00 | 2017.-2018. |
| 2. | Flīģeļa iegāde kamermūzikas koncertiem | 8 000.00 - 12 000.00 | 2017.-2018. |
| 3. | Iespējamā pagasta bibliotēkas pārcelšanās uz skolu. | 1000.00 | 2018. |
| 4. | Sporta laukuma asfaltēto skriešanas celiņu pārklāšana ar gumijas flīzēm. | 20 000.00 | 2019.-2020. |
| 5. | Mūžizglītības kursu piedāvājuma nodrošināšanai, vasaras diennakts nometņu organizēšanai un tūristu apmešanās vajadzībām – viesnīca 30-40 vietām. | 200 000.00 | Atkarībā no finansējuma pieejamības. |
| 6. | Ziemas dārza atjaunošana (140 m2 un kafejnīcas (80 m2) izbūve pils gala terasē. | 150 000.00 | Atkarībā no finansējuma pieejamības. |

**Skolas ēkas telpu kosmētiskais remonts**

|  |  |  |  |
| --- | --- | --- | --- |
|  | **Aktivitātes** | **Izmaksas (EUR)** | **Īstenošanas laika periods** |
| 1. | Telpas 23, 24, 27, 28, 52 | 20 000.00 - 25 000.00 | 2017. |
| 2. | Telpas 18, 35, 50 | 15 000.00 – 17 000.00 | 2018. |
| 3. | Telpas 89, 61, 55, 11, 41. | 20 000.00 - 25 000.00 | 2019. |

Oskara Kalpaka Rudbāržu pamatskolas direktors Dzintars Strauts

Skrundas novada Rudbāržu pagastā, 2016. gada 22. augustā

SASKAŅOTS L. Robežniece, Skrundas novada domes priekšsēdētāja